
Európsky parlament,
–	so zreteľom na návrh Komisie pre Európsky parlament a Radu (COM(2024)0023),
–	so zreteľom na článok 294 ods. 2 a články 114 a 207 Zmluvy o fungovaní Európskej únie, v súlade s ktorými Komisia predložila návrh Európskemu parlamentu (C9‑0011/2024),
–	so zreteľom na článok 294 ods. 3 Zmluvy o fungovaní Európskej únie,
–	so zreteľom na stanovisko Európskeho hospodárskeho a sociálneho výboru z 10. júla 2024[footnoteRef:1], [1:  	Ú. v. EÚ C, C/2024/6027, 23.10.2024, ELI: http://data.europa.eu/eli/C/2024/6027/oj.] 

–	zo zreteľom na stanovisko Výboru regiónov z 20. novembra 2024[footnoteRef:2], [2:  	Ú. v. EÚ C, C/2025/290, 24.1.2025, ELI: http://data.europa.eu/eli/C/2025/290/oj. ] 

–	so zreteľom na predbežnú dohodu schválenú gestorským výborom podľa článku 75 ods. 4 rokovacieho poriadku, a na záväzok zástupcu Rady, vyjadrený v liste z 10. februára 2026, schváliť pozíciu Európskeho parlamentu v súlade s článkom 294 ods. 4 Zmluvy o fungovaní Európskej únie,
–	zo zreteľom na článok 60 rokovacieho poriadku,
–	so zreteľom na stanoviská Výboru pre hospodárske a menové veci, Výboru pre priemysel, výskum a energetiku, Výboru pre vnútorný trh a ochranu spotrebiteľa a Výboru pre dopravu a cestovný ruch,
–	so zreteľom na správu Výboru pre medzinárodný obchod (A10-0061/2025),
1.	prijíma nasledujúcu pozíciu v prvom čítaní[footnoteRef:3]; [3:  	Táto pozícia nahrádza pozmeňujúce návrhy prijaté 8. mája 2025 (Prijaté texty, P10_TA(2025)0102).] 

2.	schvaľuje spoločné vyhlásenie Európskeho parlamentu a Komisie, ktoré je uvedené v prílohe k tomuto uzneseniu a ktoré bude uverejnené v sérii C Úradného vestníka Európskej únie;
3.	žiada Komisiu, aby mu vec znovu predložila, ak nahrádza, podstatne mení alebo má v úmysle podstatne zmeniť svoj návrh;
4.	poveruje svoju predsedníčku, aby postúpila túto pozíciu Rade, Komisii a národným parlamentom. 

P10_TC1-COD(2024)0017
Pozícia Európskeho parlamentu prijatá v prvom čítaní 19. mája 2026 na účely prijatia nariadenia Európskeho parlamentu a Rady (EÚ) 2026/... o preverovaní zahraničných investícií do Únie a o zrušení nariadenia (EÚ) 2019/452
(Keďže bola dosiahnutá dohoda medzi Európskym parlamentom a Radou, pozícia Európskeho parlamentu zodpovedá záverečnému legislatívnemu aktu, nariadeniu (EÚ) 2026/1386.)








PRÍLOHA K LEGISLATÍVNEMU UZNESENIU
Spoločné vyhlásenie Európskeho parlamentu a Komisie o potrebe ďalších opatrení v oblasti zahraničných investícií a hospodárskej bezpečnosti[footnoteRef:4] [4:  	Toto vyhlásenie bolo schválené v súvislosti s prijatím nariadenia Európskeho parlamentu a Rady (EÚ) 2026/1386 zo 17. júna 2026 o preverovaní zahraničných investícií v Únii a o zrušení nariadenia (EÚ) 2019/452 (Ú. v. EÚ L, 2026/1386, 26.6.2026, ELI http://data.europa.eu/eli/reg/2026/1386/oj).] 

Európsky parlament a Komisia súhlasia s tým, že Únia musí zostať atraktívnym miestom na podnikanie a zabezpečiť, aby zahraničné investície, najmä v strategických odvetviach, prispievali k hospodárskemu rastu a konkurencieschopnosti. 
Obe inštitúcie však uznávajú, že pri určitých investíciách hrozí vytvorenie strategických závislostí a oslabenie odolnosti vnútorného trhu. Hrozí, že tento vývoj oslabí hospodársku bezpečnosť Únie a môže ohroziť jej technologický náskok, hospodársku odolnosť a schopnosť vytvárať pracovné miesta. 
V tejto súvislosti považujú obe inštitúcie za prioritu posúdiť a prijať potrebné ďalšie opatrenia na úrovni Únie s cieľom riešiť takéto riziká a chrániť hospodársku bezpečnosť Únie, aby sa zabezpečilo, že zahraničné investície v Únii nezväčšia strategické závislosti alebo technologické medzery. 
Komisia má v úmysle vyvinúť iniciatívu na stanovenie cielených podmienok pre prichádzajúce zahraničné investície v starostlivo vybratých strategických odvetviach, v súlade s medzinárodnými záväzkami Únie a s cieľom zvýšiť konkurencieschopnosť priemyslu Únie a riešiť uvedené riziká. 
Európsky parlament uznáva tento záväzok a je pripravený v plnej miere vykonávať svoju úlohu spoluzákonodarcu a včas zvážiť každý takýto návrh.

